**BATERKY NA SPRÁVNOM MIESTE**

Naša škola sa zapojila do celoslovenských ekologických projektov ,,Baterky na správnom mieste a Recyklohry,,. Chceli by sme vám touto cestou poskytnúť niekoľko bližších informácií. Veríme, že vás tento projekt zaujme a že sa na ňom budete podieľať a takto pomôžete nášmu životnému prostrediu.

 Projektom „**BATERKY NA SPRÁVNOM MIESTE**“ aj my chceme prispieť k starostlivosti o svoje životné prostredie. Ak sa batérie nachádzajú v domovom odpade, po jeho uložení na skládku komunálneho odpadu sa z nich uvoľňujú ťažké kovy škodlivé pre ľudský organizmus a životné prostredie. Projekt upozorňuje na dôležitosť separácie bateriek a akumulátorov z komunálneho odpadu. Projekt je určený deťom základných a stredných škôl z celého Slovenska ako aj obchodným spoločnostiam, ktorým nie je problematika separácie ľahostajná. Realizovaný je v spolupráci so spoločnosťami INSA, AKUTRANS a Rebat. Kontakty na koordinatorky projektu sú 0910 558 777, rakovanova@stromzivota.sk alebo projekt.baterky@gmail.com.

 **Naša škola sa preto rozhodla zapojiť do tohto projektu, a vás všetkých, vyzývame a prosíme, aby ste použité batérie a akumulátory zbierali, doniesli do školy a odovzdali na vrátnici, kde je zaevidované ako si počínajú ktoré triedy pri zbere.**

**Vyzbierali sme už okolo 400 kilogramov použitých batérií a akumulátorov, preto zatiaľ ďakujeme všetkým žiakom, príbuzným a rodičom , ktorí sa do zberu zapojili . Veríme, že im to do konca roka vydrží .**

 Pomáhame znížiť výskyt bateriek a akumulátorov v komunálnom odpade a tým aj riziko ohrozenia životného prostredia je možné ich správnou separáciou. Zberné miesto je vybavené "recyklo-boxom", ktorý slúži ako zberná nádoba. Po zhromaždení minimálne 80 kg odpadu alebo najmenej raz za školský štvrťrok sa škola telefonicky kontaktuje s dispečingom spoločnosti AKU-TRANS spol. s.r.o., ktorá zabezpečí zber a dopravu zhromaždených použitých batérií a akumulátorov.

V každodennom živote sa používa široké spektrum prenosných elektronických zariadení, ktoré ako zdroj elektrickej energie používajú prenosné batérie a akumulátory, ako sú fotoaparáty, notebooky, MP3 a CD prehrávače, kamery, diktafóny, PDA a podobne. Prenosné batérie a akumulátory sa používajú aj v hračkách a prístrojoch v domácnostiach (svetelných zdrojoch, holiacich strojčekoch, ručných vysávačoch, prenosných počítačoch, mobilných telefónoch, bezdrôtových elektrických nástrojoch, ručnom remeselníckom náradí. ) www.malebaterky.sk

**Leták k súťaži , informácie o projekte a všetko dôležité si môžete prečítať na stránke spoločnosti INSA** <http://malebaterky.of.sk/sutaz-zbieram-baterky-2/>

 **RECYKLOHRY**

,,Recyklohry,, - je školský projekt zameraný na triedenie a recykláciu odpadov. Za zber elektrozariadení a za splnené súťažné úlohy škola získa body, ktoré potom môže vymeniť za ceny v špeciálnom internetovom obchode. Ide o dlhodobý projekt, ktorý prebieha počas celého školského roka ( začiatok: od januára 2011). Do červenej nádoby sa zbierajú rôzne drobné elektrospotrebiče - za každý 1 kg získa škola 3 body (červená nádoba sa nachádza pri internetovej učebni). Za splnenie zadanej úlohy môže škola získať až 200 bodov. Veríme že sa nám to podarí.